pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-วธ. เข้ม กำชับข้าราชการ – เจ้าหน้าที่ ปฏิบัติตามแผนป้องกันแพร่ไวรัสโคโรนา ๒๐๑๙ [กระทรวงวัฒนธรรม]
วันอาทิตย์ที่ 22 มีนาคม 2563
วธ. เข้ม กําชับข้าราชการ – เจ้าหน้าที่ ปฏิบัติตามแผนป้องกันแพร่ไวรัสโคโรนา ๒๐๑๙ [กระทรวงวัฒนธรรม]
วธ. เข้ม กําชับข้าราชการ – เจ้าหน้าที่ ปฏิบัติตามแผนป้องกันแพร่ไวรัสโคโรนา ๒๐๑๙ พร้อมจัดเจ้าหน้าที่อํานวยการความสะดวกประชาชนเหมือนเดิม
วธ.เข้มกําชับข้าราชการ–เจ้าหน้าที่
ปฏิบัติตามแผนป้องกันแพร่ไวรัสโคโรนา๒๐๑๙
พร้อมจัดเจ้าหน้าที่อํานวยการความสะดวกประชาชนเหมือนเดิม
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.)เปิดเผยว่าจากสถานการณ์การแพร่ระบาดโรคติดเชื้อไวรัสโคโรนา ๒๐๑๙ (COVID-19)รัฐบาลมีข้อสั่งการให้กําหนดมาตรการต่างๆโดยให้มีการบูรณาการความร่วมมือทุกภาคส่วนในการคัดกรองเฝ้าระวัง ป้องกัน และควบคุมการแพร่ระบาดของโรคอย่างเข้มข้นนั้น ในส่วนของกระทรวงวัฒนธรรมได้จัดทําแผนและกําหนดมาตรการการดูแลป้องกันควบคุมโรคเพื่อเป็นแนวทางและข้อปฏิบัติแก่ข้าราชการ เจ้าหน้าที่ของวธ.โดยได้มีการกําชับให้ดําเนินการตามแผนการปฏิบัติงานด้านความปลอดภัยและการดําเนินงานเกี่ยวกับมาตรการป้องกันการแพร่ระบาดโรคติดเชื้อไวรัสโคโรนา ๒๐๑๙ วธ. อย่างเข้มงวดและให้รายงานให้ผู้บริหารระดับสูงรับทราบอย่างต่อเนื่อง
"สําหรับแผนการปฏิบัติงานด้านความปลอดภัยและการดําเนินงานเกี่ยวกับมาตรการป้องกันการแพร่ระบาดโรคติดเชื้อไวรัสโคโรนา๒๐๑๙ วธ.เบื้องต้นกระทรวงวัฒนธรรมได้ประสานเจ้าหน้าที่มาฉีดพ่นยาฆ่าเชื้อภายในอาคารสํานักงานกระทรวงวัฒนธรรมทั้งหมดคือห้องทํางานห้องประชุมโรงอาหารห้องน้ําลานจอดรถสัปดาห์ละ๑ครั้งเนื่องจากขณะนี้ยังมีข้าราชการเจ้าหน้าที่ของกระทรวงวัฒนธรรมบางส่วนต้องมาปฏิบัติหน้าที่เพื่ออํานวยความสะดวกแก่ประชาชนที่มาติดต่อราชการตามคําสั่งกระทรวงวัฒนธรรมเมื่อวันที่ ๒๐ มีนาคม ๒๕๖๓แจ้งให้ข้าราชการและเจ้าหน้าที่ของสํานักงานปลัดกระทรวงวัฒนธรรม และสํานักงานรัฐมนตรีปฏิบัติงานนอกสถานที่ตั้งของส่วนราชการกรณีการแพร่ระบาดของโรคติดเชื้อไวรัสโคโรนา ๒๐๑๙ (COVID-19)ตามนโยบายรัฐบาลโดยให้ข้าราชการเจ้าหน้าที่บางส่วนทํางานที่บ้าน(workfrom home)และส่งงานผ่านระบบอินเทอร์เน็ต”
รัฐมนตรีว่าการกระทรวงวัฒนธรรมกล่าวเพิ่มเติมว่านอกจากนั้นยังมีมาตรการหรือแนวทางที่กระทรวงวัฒนธรรมใช้ดําเนินการเพื่อป้องกันการแพร่ระบาดของไวรัสโคโรนา ๒๐๑๙ (COVID-19)เป็นประจําอยู่แล้วคือ ๑.ขอความร่วมมือจากข้าราชการเจ้าหน้าที่ของกระทรวงวัฒนธรรม และประชาชนที่มาติดต่อราชการสวมใส่หน้ากากอนามัย และตรวจวัดอุณหภูมิร่างกายณ จุดคัดกรองก่อนขึ้นอาคาร๒.ตั้งจุดบริการเจลล้างมือ-แอลกอฮอล์ทําความสะอาดณประตูทางเข้า–ออกห้องประชุม โรงอาหาร ห้องน้ําทุกชั้น๓.เช็ดถูทําความสะอาดปุ่มกดด้านในด้านนอกลิฟต์โดยสารและพื้นผิวสัมผัสที่จับประตู ราวบันได เคาน์เตอร์ให้บริการทุก ๒ ชั่วโมง ๔.จัดจิตอาสาร่วมทําความสะอาดบริเวณอาคารกระทรวงวัฒนธรรมเป็นประจําทุกวันศุกร์๕.จัดทําคลิป วีดิทัศน์ อินโฟ-กราฟฟิกและไวรัลประชาสัมพันธ์มาตรการแนวทางปฏิบัติสําหรับข้าราชการเจ้าหน้าที่กระทรวงวัฒนธรรมถือปฏิบัติอย่างเคร่งครัดและ ๖.กําหนดระยะห่างระหว่างบุคคล(Personal Distance)ในระยะ๑เมตรในการประชุมทุกครั้งและจัดทําสัญลักษณ์การยืนในลิฟต์โดยสารเพื่อลดโอกาสการรับและแพร่กระจายเชื้อโรค
รัฐบาลไทย-ข่าวทำเนียบรัฐบาล-บีโอไอจับมือสำนักงานตรวจคนเข้าเมือง-กรมการจัดหางาน เปิดตัวระบบเชื่อมโยงข้อมูลจุดเดียวเบ็ดเสร็จ
วันพฤหัสบดีที่ 21 กันยายน 2560
บีโอไอจับมือสํานักงานตรวจคนเข้าเมือง-กรมการจัดหางาน เปิดตัวระบบเชื่อมโยงข้อมูลจุดเดียวเบ็ดเสร็จ
บีโอไอ จับมือสํานักงานตรวจคนเข้าเมือง และกรมการจัดหางาน เปิดตัวโครงการ Single Window  เพื่ออํานวยความสะดวกนักลงทุนยื่นขอวีซ่า และใบอนุญาตทํางานแบบออนไลน์ ประเดิมตุลาคมนี้ นําร่องบริการในพื้นที่กรุงเทพฯ เชียงใหม่ และภูเก็ต  ก่อนขยายทั่วประเทศ
นางหิรัญญา สุจินัย เลขาธิการคณะกรรมการส่งเสริมการลงทุน (บีโอไอ) เปิดเผยภายในงานเปิดตัวโครงการSingle Windowศูนย์บริการวีซ่าและใบอนุญาตทํางาน หรือ ระบบงานเชื่อมโยงข้อมูลอิเล็กทรอนิกส์ ณ จุดเดียว(Single Window for Visa and Work Permit)ว่า ระบบงานนี้เป็นความร่วมมือของ 3 หน่วยงาน ประกอบด้วย บีโอไอ สํานักงานตรวจคนเข้าเมือง และกรมการจัดหางาน เพื่อให้บริการแก่ช่างฝีมือชาวต่างชาติในกิจการที่ได้รับการส่งเสริมการลงทุนจากบีโอไอ ในการยื่นขอวีซ่า และใบอนุญาตทํางาน ให้ได้รับความสะดวก รวดเร็ว และมีประสิทธิภาพ
ทั้งนี้ระบบดังกล่าวจะรวมการให้บริการของ 3 หน่วยงาน ภายใต้การยื่นคําขอและพิจารณาแบบออนไลน์ครบวงจร ณ จุดเดียวจากเดิมที่ผู้ได้รับส่งเสริมการลงทุนต้องนําเอกสารจากบีโอไอไปยื่นขอวีซ่า และใบอนุญาตทํางาน จากทั้งสํานักงานตรวจคนเข้าเมืองและกรมการจัดหางาน เพื่อขออยู่ในประเทศไทยภายในระยะเวลาที่กําหนด ให้สามารถใช้บริการออนไลน์เพื่อเชื่อมต่อข้อมูลของทั้ง 3 หน่วยงานเป็นระบบเดียวกัน โดยการยื่นคําขอออนไลน์เพียงครั้งเดียว  ซึ่งจะช่วยลดการจัดทําข้อมูล ลดความซ้ําซ้อนของการพิจารณาอนุมัติ ลดการมาติดต่อด้วยตนเอง มีกรอบเวลาและมาตรฐานในการให้บริการที่ชัดเจน และโปร่งใส
“โครงการนี้เป็นตัวอย่างหนึ่งของรัฐบาลที่ต้องการยกระดับประสิทธิภาพการให้บริการของหน่วยงานภาครัฐ เพื่ออํานวยความสะดวกแก่ภาคธุรกิจ โดยปรับปรุงขั้นตอนให้มีความรวดเร็ว ลดความซ้ําซ้อน เพิ่มศักยภาพในการแข่งขันกับนานาประเทศ ด้วยการแก้ไขกฎระเบียบให้โปร่งใส ชัดเจน สามารถบริการได้อย่างมีประสิทธิภาพ และสอดรับกับนโยบายไทยแลนด์ 4.0 ” นางหิรัญญา กล่าว
นางหิรัญญา กล่าวเพิ่มเติมว่า ในเบื้องต้นระบบดังกล่าวจะเริ่มดําเนินการได้ตั้งแต่เดือนตุลาคม 2560  นี้   ในพื้นที่นําร่อง ได้แก่ กรุงเทพมหานคร จังหวัดเชียงใหม่ และจังหวัดภูเก็ต เพื่อเป็นการรองรับนโยบายการพัฒนาเมืองด้วยการนําเทคโนโลยีเข้ามาใช้ในการบริหารจัดการ หรือสมาร์ทซิตี้ของรัฐบาล นอกจากนี้ ทั้ง 3 หน่วยงานมีแผนขยายการให้บริการให้ครบทุกจังหวัดภายในปี 2561
************************************
รัฐบาลไทย-ข่าวทำเนียบรัฐบาล-ยกเว้นวีซ่าหน้าด่าน พร้อมรองรับนักท่องเที่ยวปีใหม่
วันพฤหัสบดีที่ 8 พฤศจิกายน 2561
ยกเว้นวีซ่าหน้าด่าน พร้อมรองรับนักท่องเที่ยวปีใหม่
--
หลายปีที่ผ่านมา อุตสาหกรรมการท่องเที่ยวไทยมีความโดดเด่นเป็นอย่างมาก เพราะประเทศไทยมีต้นทุนที่ดี เช่น ทะเล ภูเขา สวยงาม อาหารอร่อยหลากหลาย ราคาย่อมเยา
ส่วนรัฐบาลก็มีมาตรการส่งเสริมการท่องเที่ยวที่คนไทยจะได้รับประโยชน์แบบเต็มเม็ดเต็มหน่วยออกมาอย่างต่อเนื่อง เช่น ปราบปรามทัวร์ศูนย์เหรียญ ชูวัฒนธรรม สร้างความผูกพันกับเสน่ห์ในวิถีชีวิต ผลักดันร้านอาหารริมทางให้ติดดาวมิชลินและลงมิชลินไกด์บุ๊ค ฯลฯ
ทําให้ไทยกลายเป็นจุดหมายปลายทางการท่องเที่ยวยอดนิยมที่ครองใจนักท่องเที่ยวทั่วโลก นํารายได้เข้าสู่ประเทศ ช่วยให้เศรษฐกิจไทยฟื้นตัวได้ในระยะเวลาอันรวดเร็ว
สถิติที่น่าสนใจอย่างหนึ่ง คือ จํานวนนักท่องเที่ยวจากกลุ่มประเทศที่สามารถขอวีซ่า ณ ด่านตรวจคนเข้าเมือง ณ สนามบินของไทย หรือ Visa On Arrival ได้นั้น ปี 2559 มีทั้งสิ้น 5,976,861 คน ปี 2560 มีทั้งสิ้น 4,438,754 คน
ส่วนในช่วง 9 เดือนแรกของปีนี้ มีจํานวน 3,706,472 คน
กลุ่มประเทศดังกล่าวมีจํานวน 20 ประเทศ ได้แก่ อันดอร์รา บัลแกเรีย ภูฏาน จีน ไซปรัส เอธิโอเปีย ฟิจิ อินเดีย คาซัคสถาน ลัตเวีย ลิทัวเนีย มัลดีฟส์ มอลตา มอริเชียส ปาปัวนิวกินี โรมาเนีย ซานมาริโน ซาอุดิอาระเบีย ยูเครน อุซเบกิสถาน กับอีก 1 เขตเศรษฐกิจไต้หวัน
การขอวีซ่า ณ ด่านตรวจคนเข้าเมือง หรือ Visa On Arrival มีค่าธรรมเนียม 2,000 บาท สามารถอยู่ท่องเที่ยวในประเทศไทยได้เป็นเวลา 15 วัน แต่สะดวกสบายกว่าการขอวีซ่าจากสถานทูต หรือสถานกงสุลใหญ่ เพราะไม่ต้องเผื่อเวลาขอวีซ่าล่วงหน้า ไม่ต้องเตรียมเอกสารมากมาย และใช้เวลาเพียง 20 – 25 นาทีเท่านั้น
เมื่อรัฐบาลอยากจะเพิ่มจํานวนนักท่องเที่ยวให้เข้ามาเที่ยวในประเทศไทย จึงมองเห็นว่า กลุ่มนักท่องเที่ยวจาก 20 ประเทศ + 1 นี่แหล่ะ ที่ยังมีช่องว่างให้เติมเต็มได้อยู่
ล่าสุดจึงได้ยกเว้นค่าธรรมเนียมการทํา Visa On Arrival จํานวน 2,000 บาท นั้น ในช่วงเดือน พ.ย. 61 - ม.ค. 62 เป็นเวลา 60 วัน เพื่อกระตุ้นการท่องเที่ยวในช่วงเทศกาลปีใหม่ 2562 ที่กําลังจะมาถึง ซึ่งคาดว่า จะทําให้นักท่องเที่ยวเข้ามาเพิ่มขึ้นอีกไม่น้อยกว่าร้อยละ 30
เมื่อรัฐบาลออกแรงด้านหนึ่งแล้ว ผู้ประกอบการ ร้านค้า ชุมชนใกล้แหล่งท่องเที่ยว ก็ต้องเตรียมตัวกันให้พร้อม เพื่อสร้างความประทับใจแก่นักท่องเที่ยวอย่างยั่งยืน
---------------------------
ภาพ/ข่าวกลุ่มสื่อสารเชิงกลยุทธ์สํานักโฆษกสํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงคมนาคมมอบหมายให้กรมการขนส่งทางรางออกประกาศเพื่อเข้มงวดในการให้บริการระบบรถไฟทางไกลมาตรการคัดกรองและแจ้งประชาชนเกี่ยวกับมาตรการในแต่ละพื้นที่เพื่อตัดสินใจก่อนเดินทาง [กระทรวงคมนาคม]
วันจันทร์ที่ 4 พฤษภาคม 2563
กระทรวงคมนาคมมอบหมายให้กรมการขนส่งทางรางออกประกาศเพื่อเข้มงวดในการให้บริการระบบรถไฟทางไกลมาตรการคัดกรองและแจ้งประชาชนเกี่ยวกับมาตรการในแต่ละพื้นที่เพื่อตัดสินใจก่อนเดินทาง [กระทรวงคมนาคม]
กระทรวงคมนาคมมอบหมายให้กรมการขนส่งทางรางออกประกาศเพื่อเข้มงวดในการให้บริการระบบรถไฟทางไกลมาตรการคัดกรองและแจ้งประชาชนเกี่ยวกับมาตรการในแต่ละพื้นที่เพื่อตัดสินใจก่อนเดินทาง
กรมการขนส่งทางรางและการรถไฟแห่งประเทศไทยได้ร่วมหารือกับปลัดกระทรวงคมนาคม (นายชัยวัฒน์ ทองคําคูณ) ในฐานะหัวหน้าศูนย์ปฏิบัติการแก้ไขสถานการณ์ฉุกเฉินด้านคมนาคมและการขนส่งทั่วราชอาณาจักร เพื่อออกมาตรการคัดกรองและเข้มงวดต่อการให้บริการให้สอดคล้องกับมาตรการป้องกันโรคในการเดินทางข้ามเขตพื้นที่จังหวัดสําหรับรถไฟทางไกล ในมาตรฐานเดียวกับการขนส่งทางบก ทางน้ํา ทางอากาศ ซึ่งเป็นไปตามข้อสั่งการของรัฐมนตรีว่าการกระทรวงคมนาคมที่เน้นให้ทุกระบบการเดินทางข้ามพื้นที่จังหวัด ควรมีมาตรฐาน มาตรการ ที่สอดคล้องกัน และเป็นการเดินทางเท่าที่จําเป็น มีเหตุผลในการชี้แจงต่อการคัดกรองเข้าพื้นที่แต่ละจังหวัด เพื่อความมีประสิทธิภาพในการป้องกัน และควบคุมโรค โดยประชาชนจะได้รับข้อมูลที่ชัดเจน ครบถ้วน ก่อนตัดสินใจเดินทาง
จึงเป็นผลให้กรมการขนส่งทางรางได้หารือร่วมกับปลัดกระทรวงคมนาคม ในฐานะหัวหน้าศูนย์ปฏิบัติการแก้ไขสถานการณ์ฉุกเฉินด้านคมนาคมและการขนส่งทั่วราชอาณาจักร เพื่อออกเป็นแนวทาง มาตรการ ดังกล่าว ในวันที่ 3 พฤษภาคม 2563 ทั้งนี้ กรมการขนส่งทางราง ขอความร่วมมือจากประชาชน ในการวางแผนการเดินทางเท่าที่จําเป็นและเผื่อเวลาในการเดินทางเพื่อความสะดวกในการเดินทางข้ามพื้นที่จังหวัดในระยะเวลานี้ออกไปก่อน เพื่อร่วมมือกัน แก้ไขปัญหาการแพร่ระบาดของเชื้อไวรัส โควิด 19 อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-กสร. เดินหน้าเสริมสร้างศักยภาพ “จป.” ภาคตะวันออก เร่งพัฒนาเครือข่ายเข้มแข็ง
วันพุธที่ 22 พฤศจิกายน 2560
กสร. เดินหน้าเสริมสร้างศักยภาพ “จป.” ภาคตะวันออก เร่งพัฒนาเครือข่ายเข้มแข็ง
กรมสวัสดิการและคุ้มครองแรงงาน เดินหน้าเสริมสร้างศักยภาพและพัฒนาความเข้มแข็งเครือข่ายความปลอดภัยแรงงานอย่างยั่งยืน มุ่งเน้นเรื่องสารเคมีอันตรายแก่เจ้าหน้าที่ความปลอดภัยในการทํางาน  6 จังหวัดภาคตะวันออก
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยหลังเป็นประธานเปิดการอบรมสัมมนาเสริมสร้างศักยภาพและพัฒนาความเข้มแข็งเครือข่ายความปลอดภัยแรงงานอย่างยั่งยืนเรื่องสารเคมีอันตราย วันที่ 22 พฤศจิกายน 2560 ณ ตํานานป่ารีสอร์ท จังหวัดระยอง ว่า กสร. ได้ดําเนินการตามแผนแม่บทความปลอดภัย อาชีวอนามัย และสภาพแวดล้อมในการทํางานแห่งชาติ ฉบับที่ 2 (พ.ศ.2560 – 2564) เพื่อขับเคลื่อนระเบียบวาระแห่งชาติ “แรงงานปลอดภัยสุขภาพอนามัยดี” โดยเน้นการทํางานเชิงบูรณาการเพื่อลดอัตราการประสบอันตรายจากการทํางาน การมีส่วนร่วมในการทํางานของเครือข่ายความปลอดภัยแรงงานเพื่อเป็นกลไกการทํางาน ในการเฝ้าระวังความปลอดภัยและโรคอันเนื่องจากการทํางาน โดยในปีงบประมาณ พ.ศ.2561 กสร.ได้เดินหน้าดําเนินโครงการเสริมสร้างศักยภาพและพัฒนาความเข้มแข็งเครือข่ายความปลอดภัยแรงงาน อย่างยั่งยืนเพื่อเป็นการเสริมสร้างองค์ความรู้เกี่ยวกับความปลอดภัยในการทํางานที่มีความเสี่ยงให้กับภาคีเครือข่ายเจ้าหน้าที่ความปลอดภัยในการทํางาน (จป.) ให้สามารถนําความรู้ไปประยุกต์ใช้ในสถานประกอบกิจการ และสามารถเผยแพร่องค์ความรู้พร้อมทั้งประสบการณ์ให้แก่เครือข่ายได้อย่างมีประสิทธิภาพ รวมไปถึงการมีส่วนร่วมแลกเปลี่ยนข้อมูลข่าวสาร เฝ้าระวังความปลอดภัยในการทํางานและโรคที่เกี่ยวเนื่องจากการทํางาน พัฒนาความเข้มแข็งในการขับเคลื่อนงานได้อย่างเป็นระบบ สอดคล้องกับกฎหมายโดยอาศัยการบูรณาการตามแนวทางประชารัฐเป็นกลไกสําคัญในการขับเคลื่อนนโยบายและมาตรการด้านความปลอดภัยและอาชีวอนามัยของประเทศไทย (Safety Thailand)
นายอนันต์ชัย กล่าวต่อไปว่า สําหรับในวันนี้ กสร. ได้จัดอบรมสัมมนาตามโครงการเสริมสร้างศักยภาพและพัฒนาความเข้มแข็งเครือข่ายปลอดภัยแรงงานอย่างยั่งยืน โดยมุ่งเน้นเรื่องสารเคมีอันตรายให้แก่เจ้าหน้าที่ความปลอดภัยในการทํางานระดับบริหารและระดับวิชาชีพ จากสถานประกอบกิจการในจังหวัด ปราจีนบุรี สระแก้ว จันทบุรี ชลบุรี ตราด และระยอง รวม 110 คน ให้สามารถดําเนินการด้านความปลอดภัยในการทํางานฯ ได้อย่างมีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-รมว.ดิจิทัลฯ นำผู้บริหารกระทรวงฯ-หน่วยงานในสังกัด ทำบุญครบรอบ 1 ปี การก่อตั้งกระทรวงดิจิทัลฯ
วันพฤหัสบดีที่ 14 กันยายน 2560
รมว.ดิจิทัลฯ นําผู้บริหารกระทรวงฯ-หน่วยงานในสังกัด ทําบุญครบรอบ 1 ปี การก่อตั้งกระทรวงดิจิทัลฯ
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีทําบุญครบรอบ 1 ปี การก่อตั้งกระทรวงดิจิทัลฯ โดยนําคณะผู้บริหารกระทรวงฯ และหน่วยงานในสังกัดร่วมสักการะท้าวมหาพรหม บริเวณศาลพระพรหมประจําอาคารรัฐประศาสนภักดี และพิธีเจริญพระพุทธมนต์ พระสงฆ์ 9 รูป บริเวณชั้น 9 กระทรวงดิจิทัลฯ โดยมีผู้บริหาร ข้าราชการ พนักงานราชการ และเจ้าหน้าที่กระทรวงฯ พร้อมด้วยผู้บริหารและพนักงานหน่วยงานในสังกัดกระทรวงฯ เข้าร่วมพิธีอย่างพร้อมเพรียงกัน ทั้งนี้ กระทรวงดิจิทัลฯ ได้จัดตั้งขึ้นตามพระราชบัญญัติปรับปรุงกระทรวง ทบวง กรม (ฉบับที่ 17) พ.ศ. 2559 เมื่อวันที่ 16 กันยายน 2559 โดยตลอดระยะเวลา 1 ปี ที่ผ่านมา กระทรวงดิจิทัลฯ ได้ดําเนินการโครงการต่างๆ เพื่อขับเคลื่อนเศรษฐกิจและสังคมดิจิทัลอย่างต่อเนื่อง เพื่อเปลี่ยนผ่านสังคมไทยสู่การเป็นสังคมดิจิทัล สอดรับนโยบายไทยแลนด์ 4.0 ของรัฐบาล อย่างเป็นรูปธรรม เมื่อวันที่ 14 กันยายน 2560 ณ กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ กรุงเทพฯ
**********************
รัฐบาลไทย-ข่าวทำเนียบรัฐบาล-การประเมินเพื่อการเฝ้าระวังและป้องกันการแพร่ระบาดโรคโควิด-19
วันจันทร์ที่ 13 กรกฎาคม 2563
การประเมินเพื่อการเฝ้าระวังและป้องกันการแพร่ระบาดโรคโควิด-19
วันจันทร์ที่ 13 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
จากการประเมินเพื่อการเฝ้าระวังและป้องกันการแพร่ระบาดโรคโควิด 19 สําหรับกิจกรรมหรือกิจการที่ได้รับการผ่อนคลาย ระยะที่ 4 สํารวจระหว่างวันที่ 25 มิ.ย.-2 ก.ค. 2563 พบว่า ตลาดทั่วประเทศมีผู้ใช้บริการหนาแน่น การสวมหน้ากากและเว้นระยะห่าง อยู่ที่ประมาณร้อยละ 70 ส่วนร้านอาหารและเครื่องดื่ม ควรเพิ่มการทําความสะอาดจุดสัมผัส พนักงานควรสวมหน้ากากอนามัยตลอดเวลา และเว้นระยะห่างระหว่างโต๊ะ อย่างไรก็ตาม แม้สถานการณ์โดยรวมจะดีขึ้นแต่ยังต้องขอความร่วมมือประชาชนและผู้ประกอบการให้ดําเนินชีวิตตามวิถีใหม่ ไม่ประมาท และปฏิบัติตามมาตรการอย่างต่อเนื่อง เพื่อประโยชน์ของตนเองและคนในครอบครัว และยังช่วยให้ประเทศไทยปลอดภัยและปลอดโรคอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-FACE SHIELD สำหรับบุคลากรการแพทย์
วันพฤหัสบดีที่ 21 พฤษภาคม 2563
FACE SHIELD สําหรับบุคลากรการแพทย์
FACE SHIELD สําหรับบุคลากรการแพทย์
อุปกรณ์ face shield เป็นเสมือนเกราะป้องกัน นอกจากป้องกันไม่ให้เผลอใช้มือที่อาจมีไวรัสมาสัมผัส ตา จมูก และปากแล้ว รูปทรงยังป้องกันสารคัดหลั่งได้ดี เพราะสารคัดหลั่งที่ออกมาจากผู้ติดเชื้อพุ่งเป็นแนวโค้งในรูปละอองฝอยและตกลงพื้นในระยะไม่เกิน 2 เมตร โดยจะไม่ย้อนขึ้นผ่านใต้คาง หรือกลับมาที่ใบหน้าเมื่อพุ่งผ่านใบหูไปแล้ว (ยกเว้นบุคลากรทางการแพทย์ที่ทํางานในห้องผู้ป่วยที่เป็นระบบปิด เสี่ยงที่จะพบการกระจายของไวรัสในรูปแบบอื่น)
กระทรวงการอุดมศึกษา วิทยาศาสตร์ วิจัยและนวัตกรรม โดย ศูนย์ความเป็นเลิศด้านชีววิทยาศาสตร์ (องค์การมหาชน) หรือ ทีเซลส์ (TCELS) เล็งเห็นถึงความจําเป็นเร่งด่วน จึงได้เปิดการระดมทุนเพื่อผลิต Face shield ที่มีคุณภาพสําหรับบุคลากรการแพทย์ในเวลาอันจํากัด
สนใจขอรับบริจาค หรือ ร่วมเป็นส่วนหนึ่งในการสมทบทุนเพื่อช่วยเหลือบุคลากรการแพทย์
ลงทะเบียนได้ที่ :https://www.melbthailand.com/items/face-shield-สําหรับบุคลากรการแพทย/
สอบถามรายละเอียด :0 2644 5499 ต่อ 128
*Make Every Life Better ร่วมแบ่งปันความรักความห่วงใยให้สังคมไทย*
#TCELSMakeEveryLifeBetter
#TCELSTHAILAND
#กระทรวงการอุดมศึกษาวิทยาศาสตร์วิจัยและนวัตกรรม
ข้อมูลข่าวโดย : ศูนย์ความเป็นเลิศชีววิทยาศาสตร์ (องค์การมหาชน) หรือ ทีเซลส์ (TCELS)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-​พล.อ.ประวิตร’ เรียกประชุมขับเคลื่อนระบบกำลังพลสำรอง  มุ่งเสริมความมั่นคงและช่วยเหลือประชาชน
วันจันทร์ที่ 16 กันยายน 2562
​พล.อ.ประวิตร’ เรียกประชุมขับเคลื่อนระบบกําลังพลสํารอง  มุ่งเสริมความมั่นคงและช่วยเหลือประชาชน
พล.อ.ประวิตร วงษ์สุวรรณ รอง นรม. ได้เป็นประธานประชุมคณะกรรมการกําลังพลสํารอง ( คกส.) ซึ่งประกอบด้วย ผู้แทนกระทรวงต่างๆ ณ ศาลาว่าการ กลาโหม เพื่อขับเคลื่อนและเสริมเครือข่ายกิจการกําลังพลสํารอง ตาม พ.ร.บ.กําลังพลสํารอง พ.ศ.2558  รองรับงานความมั่นคงในมิติต่าง
พล.อ.ประวิตร วงษ์สุวรรณ รอง นรม. ได้เป็นประธานประชุมคณะกรรมการกําลังพลสํารอง ( คกส.) ซึ่งประกอบด้วย ผู้แทนกระทรวงต่างๆ ณ ศาลาว่าการ กลาโหม เพื่อขับเคลื่อนและเสริมเครือข่ายกิจการกําลังพลสํารอง ตาม พ.ร.บ.กําลังพลสํารอง พ.ศ.2558 รองรับงานความมั่นคงในมิติต่างๆ
ที่ประชุม ได้ร่วมกันพิจารณาและรับทราบความคืบหน้า การดําเนินการกิจการกําลังพลสํารอง ปี 62 ที่ผ่านมา ทั้งการแสดงศักยภาพของกําลังสํารอง 3 เหล่าทัพ. การปรับปรุงกฎหมายที่เกี่ยวข้องกับงานการกําลังสํารอง การแปรสภาพและจัดตั้งหน่วยกําลังสํารองระดับพื้นที่ในมณฑลทหารบก เพื่อรองรับภารกิจภัยคุกคามรูปแบบใหม่ในพื้นที่ การจัดทําและบริหารจัดการระบบฐานข้อมูลกําลังพลผ่านเทคโนโลยีสารสนเทศ การยกเว้นการเป็นกําลังสํารองในกลุ่มผู้ทําหน้าที่ประจําในกิจการศาสนา การผ่อนผันการเป็นกําลังสํารองของครูในสถานศึกษา 25 แห่ง ที่ กห.กําหนด รวมทั้งด้านสิทธิประโยชน์และสวัสดิการของกําลังพลสํารองและนายจ้าง ทั้งด้านการสอบเข้ารับราชการทหาร การขอใช้สถานที่ราชการของกองทัพ และการเข้ารับการฝึกอบรมหลักสูตรต่างๆ ของกองทัพ เป็นต้น
พล.อ.ประวิตร’ ได้ย้ํา ขอให้ส่วนราชการที่เกี่ยวข้อง ร่วมสนับสนุนและผลักดันการเดินหน้าขับเคลื่อนกิจการกําลังสํารองตามแผนแม่บทที่กําหนด ให้เกิดผลเป็นรูปธรรม โดยขอให้มีการติดตาม ตรวจสอบและประเมินผล เพื่อการพัฒนาและเสริมสร้างกําลังพลสํารอง ให้มีความพร้อม สามารถปฏิบัติภารกิจร่วมกับกําลังประจําการได้อย่างต่อเนื่องและมีประสิทธิภาพ โดยสามารถเรียกกําลังพลสํารอง เข้ารับราชการทหาร หรือในการระดมพลได้ทันตามเวลาที่กําหนด ขณะเดียวกันให้เสริมสร้างเครือข่ายกําลังพลสํารองให้ครอบคลุมทั่วประเทศ เพื่อรองรับระบบงานความมั่นคง รวมทั้งการบรรเทาภัยพิบัติและการช่วยเหลือประชาชนในพื้นที่ ควบคู่กับการประชาสัมพันธ์ให้ประชาชนทราบ เพื่อเสริมสร้างการตระหนักรู้และการมีส่วนร่วมของประชาชน สู่ความร่วมมือด้านความมั่นคงที่ยั่งยืน
รัฐบาลไทย-ข่าวทำเนียบรัฐบาล-ซากเชื้อ คืออะไร ??
วันพฤหัสบดีที่ 20 สิงหาคม 2563
ซากเชื้อ คืออะไร ??
ซากเชื้อ คือ ??
Q : ซากเชื้อ คืออะไร ??
A : ไวรัสเป็นทั้งสิ่งมีชีวิตและสิ่งไม่มีชีวิต ซึ่งมีสารพันธุกรรมแบบสายเดียว หรือ RNA ไม่มีเยื่อบุผนัง หากไวรัสยังไม่ตายก็สามารถทะลุทะลวงเข้าสู่เซลล์ในร่างกายของมนุษย์และแพร่พันธุ์อย่างรวดเร็ว ประมาณ 3 วัน หลังจากนั้นร่างกายมนุษย์จะสร้างภูมิต้านทานขึ้นมาต่อสู้ ซึ่งจะต้องใช้เวลาประมาณ 7 วัน กว่าที่ไวรัสจะตาย รวมถึงต้องมีภูมิต้านทานของร่างกายที่มากพอจะต่อสู้กับไวรัส ทางการแพทย์จึงใช้ยาในการช่วยระงับการเติบโตของไวรัส เพื่อไม่ให้ไวรัสทําลายปอด ซึ่งยาจะสามารถทําลายไวรัสได้ แต่สารพันธุกรรม หรือ RNA นั้น อาจยังตกค้างอยู่ในร่างกายได้ถึง 26–27 วัน ทําให้เกิดการตรวจพบ “ซากเชื้อ” ซึ่งไม่สามารถแพร่กระจายไปสู่ผู้อื่นได้
รัฐบาลไทย-ข่าวทำเนียบรัฐบาล-กระทรวงยุติธรรม จัดโครงการรวมพลศูนย์ยุติธรรมชุมชนจังหวัดชายแดนภาคใต้ “พลังชุมชน พลังยุติธรรม”
วันจันทร์ที่ 4 กุมภาพันธ์ 2562
กระทรวงยุติธรรม จัดโครงการรวมพลศูนย์ยุติธรรมชุมชนจังหวัดชายแดนภาคใต้ “พลังชุมชน พลังยุติธรรม”
กระทรวงยุติธรรม จัดโครงการรวมพลศูนย์ยุติธรรมชุมชนจังหวัดชายแดนภาคใต้ “พลังชุมชน พลังยุติธรรม”
ในวันศุกร์ที่ ๑กุมภาพันธ์ ๒๕๖๒เวลา ๐๘.๓๐น.
ณ โรงแรมเจบี หาดใหญ่ จังหวัดสงขลา
พันตํารวจโท พงษ์ธร ธัญญสิริ รองปลัดกระทรวงยุติธรรม
เป็นประธานในพิธีเปิดโครงการรวมพลศูนย์ยุติธรรมชุมชนจังหวัดชายแดนภาคใต้
“พลังชุมชน พลังยุติธรรม”
โดยมี ผู้แทนหน่วยงานสังกัดกระทรวงยุติธรรมในพื้นที่ คณะกรรมการศูนย์ยุติธรรมชุมชน
ครูและนักเรียน ตลอดจนผู้ที่เกี่ยวข้อง เข้าร่วมโครงการ
พันตํารวจโท พงษ์ธรฯ กล่าวว่า กระทรวงยุติธรรมได้นําแนวคิดยุติธรรมชุมชนที่เน้นให้ชุมชน
เข้ามามีส่วนร่วมกับภาครัฐในการแก้ไขปัญหาของชุมชน ด้วยการร่วมคิด ร่วมทํา
และร่วมตัดสินใจในลักษณะหุ้นส่วน และสามารถช่วยเหลือและอํานวยความยุติธรรมด้วยตนเอง
สําหรับในพื้นที่จังหวัดชายแดนภาคใต้ งานของศูนย์ยุติธรรมชุมชนและเครือข่ายยุติธรรมชุมชน
มีความสําคัญอย่างมาก เพราะเป็นส่วนสําคัญที่จะส่งเสริมให้ประชาชนที่ได้รับความเดือดร้อนในชุมชน
ได้เข้าถึงความเป็นธรรมและการช่วยเหลือจากหน่วยงานภาครัฐ ตลอดจนเสริมให้ประชาชนมีความเข็มแข็งและแก้ไขปัญหาเล็กๆ ภายในชุมชนด้วยตนเอง โดยในห้วงที่ผ่านมา ศูนย์ยุติธรรมชุมชนได้มีการทํากิจกรรมร่วมกับกลุ่มเยาวชนในระดับอายุต่างๆ เพื่อให้เด็กและเยาวชนในพื้นที่ได้มีความรู้
ความเข้าใจเกี่ยวกับกฎหมายเบื้องต้น ซึ่งเยาวชนกลุ่มดังกล่าวจะเป็นส่วนหนึ่งในการสร้างความเป็นธรรม
ให้กับชุมชนของตนเองในอนาคต
สําหรับการจัดโครงการดังกล่าว เพื่อให้เครือข่ายยุติธรรมชุมชนได้รับความรู้
และแลกเปลี่ยนประสบการณ์ในงานยุติธรรมชุมชนร่วมกัน รวมทั้งเปิดโอกาสให้เด็กและเยาวชน
เข้ามาเป็นส่วนหนึ่งของเครือข่ายพลังชุมชนด้วยการแข่งขันตอบปัญหากฎหมาย
ซึ่งการทํากิจกรรมร่วมกันจะเป็นการสร้างความเข้มแข็งให้เกิดเป็นสังคมสันติสุขในจังหวัดชายแดนภาคใต้ต่อไป
รัฐบาลไทย-ข่าวทำเนียบรัฐบาล-ผู้แทน ผศอ.ให้การต้อนรับคณะนักศึกษากองทัพไนจีเรีย ของวิทยาลัยป้องกันประเทศสหพันธ์สาธารณรัฐไนจีเรีย
วันอังคารที่ 23 พฤษภาคม 2560
ผู้แทน ผศอ.ให้การต้อนรับคณะนักศึกษากองทัพไนจีเรีย ของวิทยาลัยป้องกันประเทศสหพันธ์สาธารณรัฐไนจีเรีย
ผู้แทน ผศอ.ให้การต้อนรับคณะนักศึกษากองทัพไนจีเรีย ของวิทยาลัยป้องกันประเทศสหพันธ์สาธารณรัฐไนจีเรีย
เมื่อวันที่ 23 พฤษภาคม 2560 นางสาวปรารถนา บุญญฤทธิ์ ผู้อํานวยการสํานักเศรษฐกิจอุตสาหกรรมระหว่างประเทศเป็นผู้แทน ผศอ. ให้การต้อนรับและบรรยายสรุปให้กับคณะนักศึกษากองทัพไนจีเรีย ของวิทยาลัยป้องกันประเทศสหพันธ์สาธารณรัฐไนจีเรีย เรื่อง The Role of Industrial Development in the Thai Economy ในโอกาสศึกษาดูงานและแลกเปลี่ยนประสบการณ์ด้านการพัฒนา ณ ประเทศไทย ณ ห้องประชุม 202 ชั้น 2 สํานักงานเศรษฐกิจอุตสาหกรรม สํานักงานเศรษฐกิจอุตสาหกรรม
รัฐบาลไทย-ข่าวทำเนียบรัฐบาล-ธ.ก.ส ร่วมงาน มหกรรมการเงิน โคราช ครั้งที่ 12
วันศุกร์ที่ 17 สิงหาคม 2561
ธ.ก.ส ร่วมงาน มหกรรมการเงิน โคราช ครั้งที่ 12
ธ.ก.ส. นําผลิตภัณฑ์เงินฝากและสินเชื่อพร้อมโปรโมชั่นมากมาย ร่วมงาน มหกรรมการเงินโคราช ครั้งที่ 12 Money Expo Korat 2018 ณ MCC Hall ชั้น 3 The Mall โคราช จังหวัดนครราชสีมา วันที่ 17-19 สิงหาคม 2561
นายทวี จารุพิสิฐไพบูลย์ ผู้ช่วยผู้อํานวยการสํานักงาน ธ.ก.ส. จังหวัดนครราชสีมา เปิดเผยว่าในงานมหกรรมการเงินโคราช ครั้งที่ 12 Money Expo Korat 2018 โดยจัดขึ้น ณ MCC Hall ชั้น 3 ศูนย์การค้า The Mall โคราช จังหวัดนครราชสีมา ธ.ก.ส. ได้นําผลิตภัณฑ์ทางการเงินและสินเชื่อต่าง ๆ เข้าให้บริการภายในงาน โดยมีผลิตภัณฑ์ที่น่าสนใจ คือ เงินฝากออมทรัพย์ทวีโชค ฝากเงินรับดอกเบี้ย พร้อมลุ้นรางวัล พิเศษ! “เพิ่มโชค เพิ่มสุข กับ ทวีโชค ปี 5” กับการลุ้นรับโชค 3 ชั้น ลุ้นรับทองคําเดือนละ 50 รางวัล รวม 250 รางวัล ลุ้นจับรางวัลระดับจังหวัดปีละ 2 ครั้งและระดับประเทศอีกปีละ 1 ครั้ง เงินฝากผู้สูงอายุ Senior Savings สําหรับผู้มีอายุ 50 ปีขึ้นไป อัตราดอกเบี้ยร้อยละ 0.5 ต่อปี หากยอดเงินฝากคงเหลือตั้งแต่ 20,000 บาทขึ้นไป รับดอกเบี้ยร้อยละ 0.99 ต่อปี ฝากได้คนละ 1 บัญชี สูงสุดไม่เกิน 10 ล้านบาท และยังสามารถนํามาใช้เป็นหลักประกันในการขอสินเชื่อ ในอัตราดอกเบี้ยร้อยละ 2.99 ต่อปี เงินฝากกระแสรายวันพลัส เงินฝากกระแสรายวันที่มีดอกเบี้ย ในอัตราพิเศษ เงินฝากประจําปลอดภาษี 24 เดือน ฝากตั้งแต่ 1,000 บาทขึ้นไป แต่ไม่เกิน 25,000 บาท ต่อเดือน รับดอกเบี้ย 2.50 ต่อปี ไม่เสียภาษี เงินฝากออมทรัพย์พิเศษ ฝากเงินขั้นต่ํา 1,000 บาท รับดอกเบี้ยร้อยละ 1.10 ต่อปี ไม่เสียภาษี เงินฝาก A-Savings ดอกเบี้ยร้อยละ 0.5 ต่อปี ใช้งานสะดวกและง่ายผ่าน Application “ธ.ก.ส. A-Mobile” รวมถึงการให้บริการสมัครเข้าร่วมโครงการกองทุนการออมแห่งชาติ (กอช.) และบริการรับลงทะเบียนพร้อมเพย์
นอกจากนี้ ด้านสินเชื่อ ยังมีบริการโครงการสินเชื่อ SMEs เกษตร (ปีที่ 1-3 ดอกเบี้ยร้อยละ 4 ต่อปี) สินเชื่อระยะสั้นประเภทตั๋วสัญญาใช้เงิน (P/N) สินเชื่อเบิกเงินเกินบัญชี (O/D) สินเชื่อเพื่อประกอบธุรกิจแฟรนไชส์ของเกษตรกรผู้มีรายได้น้อย สินเชื่อ Green Credit สินเชื่อสานฝันเกษตรกรรุ่นใหม่ Young Smart Farmer และบริการด้านอื่น ๆ พิเศษ! สําหรับผู้มีทําธุรกรรมการเงินภายในบูธ ธ.ก.ส. รับของที่ระลึกมากมาย ฟรีทันที เช่น หมอนผ้าห่ม A-Mobile กระเป๋าเป้เที่ยวเพลิน แก้วน้ําน้องข้าวหอม ปิ่นโตอิ่มอร่อย กระปุกกุ๊กไก่ AEC เป็นต้น